Nov 4, 2016
བློན་ཆེན་ཚེ་རིང་སྟོབས་རྒྱས་མཆོག་གིས་ འབྲུག་རྒྱན་ཤོག་གསར་བཏོན་གནང་པའི་བསྒང་།
༉ ཁ་ཙ་ འབྲུག་རྒྱན་ཤོག་གིས་ ཕུན་ཚོགས་གླིང་ རྒྱན་ཤོག་ཡིག་ཚང་ལྟེ་བའི་ནང་སྦེ་ ཕུན་སུམ་ཟླ་རིམ་ཟེར་མི་ ཟླ་རིམ་གྱི་ རྒྱན་ཤོག་འགོ་དང་པ་ འགོ་འབྱེད་འབད་ཡོདཔ་བཞིན་དུ་ སྤྱི་ལོ་༢༠༡༨ ལས་ འགོ་བཙུགས་ཏེ་ ཚོང་འབྲེལ་དེ་གིས་ དངུལ་ཀྲམ་ས་ཡ་༣༦༦ དེ་ཅིག་ བཟོ་ཚུགས་པའི་ དམིགས་གཏད་བསྐྱེདཔ་ཨིན་པས། འགོ་འབྱེད་སྐབས་ བློན་ཆེན་ཚེ་རིང་སྟོབས་རྒྱས་མཆོག་གིས་ བཤད་དོ་བཟུམ་འབད་བ་ཅིན་ རྒྱལ་ཁབ་ནང་ རྒྱན་ཤོག་གི་ཚོང་འབྲེལ་ ལོག་འགོ་བཙུགས་མི་དེ་ལུ་ དམིགས་ཡུལ་༢ ཡོད་ཟེར་ཨིན་པས། དེ་ལས་ དམིགས་ཡུལ་དང་པ་དེ་ འོང་འབབ་བཟོ་ཐབས་དང་ གཉིས་པམ་དེ་ འཛམ་གླིང་ནང་ རྒྱལ་ཁབ་ཀྱི་ མིང་གཏམ་ཡར་དྲག་གཏང་ཐབས་ལུ་ཨིནམ་ལས་ རྒྱན་ཤོག་ཚོང་འབྲེལ་དེ་ འཕྲི་སྣོན་འབད་ཐོག་ལས་ ལོག་འགོ་བཙུགས་ཅི་ཟེར་ཨིན་པས། བློན་ཆེན་གྱིས་ འབད་བ་ཅིན་ འབྲུག་རྒྱན་ཤོག་དེ་ རྒྱ་གར་གྱི་ ཁྲོམ་ཚོགས་ཚུ་ནང་ མིང་གཏམ་ལེགས་ཤོམ་ཡོདཔ་བཞིན་དུ་ རྒྱན་ཤོག་གི་ ཚོང་འབྲེལ་ལུ་བརྟེན་ཐོབ་མི་ མ་དངུལ་ཚུ་ རྒྱལ་ཁབ་ཀྱི་ མི་སྡེ་དང་ལམ་སྲོལ་ དེ་ལས་ རང་བཞིན་གནས་སྟངས་ཡར་དྲག་དང་འབྲེལ་བའི་ ལས་སྣ་ཚུ་ལུ་ ལག་ལེན་འཐབ་ནི་ཟེར་ཨིན་པས། བློན་ཆེན་གྱིས་ རྒྱན་ཤོག་ཉོ་འདོད་ཡོད་མི་ རྒྱལ་ཁབ་ནང་འཁོད་ཀྱི་ མི་ཚུ་གིས་ རང་སོའི་ འོས་འབབ་དང་མ་འཁྲིལ་བར་ ཚད་ལས་བརྒལ་ཉོ་ནི་མི་འོང་ཟེར་བའི་ དྲན་བསྐུལ་གནང་ཡོདཔ་ད་ མ་གཞི་ གོ་སྐབས་ཅིག་ཨིན་རུང་ [... Read More]
Nov 4, 2016
༉ དུས་ཅི་ སྤྱི་ཟླ་༩ པ་ཚུན་ རྒྱལ་ཁབ་ཀྱི་ བུ་ལོན་དེ་ ཡོངས་བསྡོམས་དངུལ་ཀྲམ་ཐེར་འབུམ་༡༦༤.༧༥ ལུ་གནས་མི་དེ་ སྤྱི་ཟླ་༦ པ་ཕྱདཔ་ད་ དངུལ་ཀྲམ་ཐེར་འབུམ་༤.༡༩ ལུ་ ཡར་སེང་སོང་ཡོདཔ་ད་ དེ་ཡང་ བརྒྱ་ཆ་གུ་ཕབ་པ་ཅིན་ བརྒྱ་ཆ་༢.༦ ཨིན་པས། དངུལ་རྩིས་ལྷན་ཁག་གི་ སྙན་ཞུ་དང་འཁྲིལ་བ་ཅིན་ བུ་ལོན་ཡར་སེང་སོང་མི་དེ་ གཙོ་བོ་ར་ གློག་མེ་ལས་འགུལ་གྱི་དོན་ལུ་ རྒྱ་གར་གཞུང་ལས་ བསྐྱིན་འགྲུལ་ཡར་སེང་སོང་ནི་དེ་གིས་ ཨིན་ཟེར་ཨིནམ་ད་ དེ་ལུ་ བལྟ་བ་ཅིན་ རྒྱལ་ཁབ་ཀྱི་ བུ་ལོན་གྱི་ཚད་གཞི་དེ་ སྦོམ་ཨིན་པའི་ བརྡ་མཚོན་སྟོནམ་ཨིན་པས། དེ་འབདཝ་ད་ བུ་ལོན་གྱི་ སྙན་ཞུ་དང་འཁྲིལ་བ་ཅིན་ མ་གཞི་བུ་ལོན་དེ་ ཡར་སེང་སོང་ཡོདཔ་ཨིན་རུང་ ཉེན་ཁ་སྦོམ་མེད་ཟེར་ཨིནམ་ད་ དེ་ཡང་ བུ་ལོན་གྱི་ སྐྱེད་ཚུ་གཏན་འཁེལ་ཨིནམ་ལས་ བསྒྱུར་བཅོས་འགྱོ་ནི་མེད་ཟེར་ཨིནམ་ད་ གལ་སྲིད་ སྐྱེད་ཀྱི་ལམ་ལུགས་ གཏན་འཁེལ་མེད་པ་ཅིན་ སྐྱེད་ཡར་སེང་འགྱོ་ནིའི་ ཉེན་ཁ་ཡོདཔ་ཨིན་པས། དེ་མ་ཚད་ བསྐྱིན་འགྲུལ་ཚུ་ གློག་མེ་ལས་འགུལ་གྱི་དོན་ལུ་ ལེན་ཡོདཔ་ལས་ ལོག་བཏབ་མ་ཚུགས་པའི་ དཀའ་ངལ་མེད་ཟེར་ཨིནམ་ད་ མ་གཞི་ གློག་མེ་ལས་འགུལ་གྱི་དོན་ལུ་རྐྱངམ་གཅིག་ར་ བུ་ལོན་དངུལ་ཀྲམ་ཐེར་འབུམ་༡༡༨ ཡོདཔ་ཨིན་པས། བུ་ལོན་དེ་ དར་ལ་གློག་མེ་འཕྲུལ་ཁང་དང་ སྤུ་ན་གཙང་ཆུ་དང་པ་དང་༢ པའི་ལས་འགུལ་ [... Read More]
Nov 4, 2016
སྣུམ་འཁོར་ཚུ་ རྒྱུན་འགྲུལ་འཐབ་མ་ཚུགས་མི་ རི་བོ་ཏ་ལའི་ཟམ།
༉ ཀྲོང་གསར་ སྐོར་ཕུག་རྒེད་འོག་ རི་བོ་ཏ་ལའི་ཟམ་དེ་ དུས་ཅི་ གནམ་བྱཱར་གྱི་དུས་ཚོད་ལུ་ རྡོ་རྦོབ་རིལ་འོང་མི་དེ་གིས་ མེདཔ་བཏང་ཡོདཔ་བཞིན་དུ་ ད་རེས་ སྣུམ་འཁོར་ཚུ་ ཟམ་བརྒྱུད་དེ་ རྒྱུན་འགྲུལ་འབད་ཐབས་མེདཔ་ལས་ མི་སེར་ཚུ་ སེམས་མ་དགའ་བར་ ཡོདཔ་ཨིན་པས། དེ་འབདཝ་ལས་ ད་རེས་ནངས་པར་ ས་གནས་གཞན་ཁར་ལས་ རྒེད་འོག་དེ་ནང་ འོང་མི་དང་ རྒེད་འོག་དེ་ནང་ལས་ ས་གནས་གཞན་ཁར་ འགྲོ་འགྲུལ་འཐབ་མི་ཚུ་ལུ་ དཀའ་ངལ་བྱུང་དོ་ ཡོདཔ་ཨིན་པས། མང་སྡེ་ཆུ་གུ་རྐྱབ་མི་ ཟམ་དེ་གིས་ ཀྲོང་གསར་དང་ གཞལམ་སྒང་བར་ནའི་ གཞུང་ལམ་གྱི་ས་གནས་ རི་བོ་ཏ་ལ་ལས་ སྐོར་ཕུག་རྒེད་འོག་ལམ་ མཐུད་སྦྲེལ་འབདཝ་ཨིན་པས། ད་རེས་ ཟམ་དེ་ མེདཔ་ཐལ་མི་དང་འཁྲིལ་ མི་སེར་ཚུ་ ཕྲང་ལམ་བདའ་སྟེ་ འགྲོ་འགྲུལ་འཐབ་དོ་ཡོདཔ་ད་ སྣུམ་འཁོར་ཡོད་མི་ཚུ་གིས་ འབད་བ་ཅིན་ ཟམ་དེ་ཁར་ཚུན་ རང་སོའི་སྣུམ་འཁོར་ཚུ་བདའ་སོང་སྟེ་ དེ་ཁར་ལས་ རྐང་སྟོང་སྦེ་ ལམ་འགྱོ་དོ་ཡོདཔ་ཨིན་པས། ཉིམ་གཞོང་ལས་ སྐྱེས་ལོ་༤༨ འབད་མི་ ཕུན་ཚོགས་ཀྱིས་ སླབ་མིའི་ནང་ ཟམ་དེ་ མེདཔ་ཐལ་མི་ལུ་བརྟེན་ རྒེད་འོག་དེ་ནང་གི་ མི་སེར་ཚུ་ རང་སོའི་དོན་ལུ་ ཉོ་ཚོང་འཐབ་པར་ འགྱོ་ནི་དང་ དངུལ་ཐོག་དང་ ཚོད་བསྲེ་ཚུ་ [... Read More]
Nov 4, 2016
འབྲུག་གི་གཞུང་ཚབ་ བསོད་ནམས་ཊི་རབ་རྒྱས་ཀྱིས་ ཀོ་རི་ཡའི་སྲིད་འཛིན་ ཨམ་པརཀ་ ཇིན་ཧེ་མཆོག་དང་ མཇལ་ཕྲད་ཞུ་བའི་བསྒང་།
༉ ཀོ་རི་ཡའི་ མི་སེར་རྒྱལ་ཁབ་ཀྱི་དོན་ལུ་ འབྲུག་གི་གཞུང་ཚབ་ བསོད་ནམས་ཊི་རབ་རྒྱས་ཀྱིས་ སྤྱི་ཟླ་༡༡ པའི་ཚེས་༡ ལུ་ ཀོ་རི་ཡའི་སྲིད་འཛིན་ ཨམ་པརཀ་ ཇིན་ཧེ་མཆོག་ལུ་ གཞུང་ཚབ་ངོ་སྤྲོད་ཀྱི་ ཡིག་ཆ་ཕུལ་ཡོདཔ་ཨིན་པས། དེ་བསྒང་ གཞུང་ཚབ་ཀྱིས་ སྲིད་འཛིན་མཆོག་ལུ་ མི་དབང་ཡབ་སྲས་རྣམ་གཉིས་དང་ བློན་ཆེན་ དེ་ལས་ འབྲུག་གི་མི་སེར་ཚུ་གི་ ལེགས་སྨོན་ཚུ་ ཞུ་ཡོདཔ་མ་ཚད་ འབྲུག་གཞུང་གི་ཁ་ཐུག་ལས་ ཀོ་རི་ཡ་དང་གཅིག་ཁར་ རྒྱལ་ཁབ་གཉིས་ཀྱི་བར་ན་ མཉམ་འབྲེལ་དམ་ཟབ་ཡོད་མི་དེ་ ལྷག་པར་དུ་ རྩ་བརྟན་བཟོ་ནི་གི་ ཁས་བླངས་ནན་བསྐྱར་ཡོད་ལུགས་ཞུ་ནུག། སྤྱི་ཟླ་༡༠ པའི་ཚེས་༣༠ ལས་ ཟླ་༡༡ པའི་ཚེས་༡༣ ཚུན་ ལྟ་སྐོར་འབད་བའི་སྐབས་ གཞུང་ཚབ་བསོད་ནམས་ཊི་རབ་རྒྱས་ཀྱིས་ སྲིད་འབྲེལ་ལས་དོན་གྱི་ ཕྱི་འབྲེལ་བློན་པོ་འོག་མ་དང་ ཀོ་རི་ཡ་རྒྱལ་སྤྱི་མཉམ་འབྲེལ་ལས་སྡེའི་ ལས་འགུལ་དང་ ལུང་ཕྱོགས་མཉམ་འབྲེལ་གཙོ་འཛིན་འོག་མ་ ཀོ་རི་ཡའི་ མགྲོན་སྐྱོང་སྤྱི་ཁྱབ་ཀྱིས་གཙོས་པའི་ གཞུང་གི་ཆེ་མཐོའི་འགོ་དཔོན་ཚུ་དང་ཕྱད་དེ་ ཕན་ཚུན་གཉིས་ལུ་ཕན་པའི་ གནད་དོན་ཚུ་གི་སྐོར་ལས་ གྲོས་བསྡུར་འབད་ཡོདཔ་ཨིན་པས། འབྲུག་དང་ ཀོ་རི་ཡ་རྒྱལ་ཁབ་༢ ཀྱིས་ ཕྱི་འབྲེལ་དོན་གཅོད་པའི་ མཐུན་འབྲེལ་གཞི་བཙུགས་འབད་དེ་ ལོ་ངོ་༣༠ འཁོར་བའི་ དུས་སྟོན་ སྤྱི་ལོ་༢༠༡༧ ཟླ་༩ པའི་ནང་ བརྩི་སྲུང་འབད་ནི་ཨིནམ་བཞིན་དུ་ [... Read More]
Nov 4, 2016
༉ སྤྱི་ལོ་༢༠༡༢ ལས་འགོ་བཙུགས་ སྤྱི་ལོ་༢༠༡༦ གི་ སྔ་ཆ་ཚུན་ཚོད་ རྒྱལ་ཁབ་ནང་ རྒྱ་གར་གྱི་ཏི་རུ་ རུ་པི་ཚད་ལྡན་ཅིག་ལས་བརྒལ་ ཐོབ་མ་ཚུགས་མི་ལུ་བརྟེན་ འབྲུག་མི་གནས་སྐོར་ལུ་ འགྱོ་མི་དང་ རྒྱ་གར་ལས་ ཉེར་མཁོའི་ཅ་ཆས་ཚུ་ ནང་འདྲེན་འབད་ནི་ལུ་ དཀའ་ངལ་བྱུང་མི་དེ་ མ་ཤེསཔ་དང་ མ་མཐོངམ་ ག་ཡང་མེད། རུ་པིའི་དཀའ་ངལ་གྱིས་སྦེ་ ཁྲོམ་སྡེ་ཚུ་ནང་ སྒྲིང་ཁྱིམ་རྐྱབ་མི་ཚུ་ལུ་ ཐོ་སྦོམ་སྦེ་ར་ ཕོག་ཡོདཔ་མ་ཚད་ ནང་འདྲེན་འཐབ་མི་ཚུ་གི་དོན་ལུ་ རུ་པི་བརྒྱ་གཅིག་ཡོད་རུང་ གསེར་བཟུམ་ཅིག་སྦེ་ བརྩི་མཐོང་བསྐྱེད་དེ་ བདག་འཛིན་འཐབ་དགོཔ་ བྱུང་མི་དེ་ཡང་ དངུལ་ཁང་ཚུ་ལས་ ལམ་འགྲུལ་ཡིག་ཆ་དང་ ཚོང་ཟོག་ཐོ་ཡིག་ཚུ་ལུ་ གཞི་བཞག་སྟེ་ རུ་པི་ཚད་ལྡན་ཐོག་ སྤྲོད་ནི་དེ་གིས་ཨིན་མས། རྒྱལ་ཁབ་ནང་ རུ་པིའི་གསོག་འཇོག་གནས་སྟངས་དེ་ ཉེན་འཚུབས་ཅན་ནང་ ལྷོད་མི་ལུ་བརྟེན་ སྤྱི་ལོ་༢༠༡༢ ཟླ་༥ པའི་ནང་ རྒྱལ་གཞུང་དངུལ་ལས་དབང་འཛིན་གྱིས་ རྒྱལ་ཁབ་ནང་འཁོད་ཀྱི་ དངུལ་ཁང་ཚུ་ལས་ རུ་པི་ཚུ་ འོས་ཚད་ལྡན་པའི་སྒོ་ལས་ ཚད་འཛིན་ཐོག་ འཛིན་གྲོལ་འབད་ནིའི་དོན་ལུ་ རུ་པི་གཏོང་ལེན་གྱི་ ལམ་སྟོན་བཀའ་རྒྱ་ཅིག་ བཀྲམ་སྤེལ་འབད་མི་དེ་ཡང་ རུ་པི་དེ་ འབྲུག་མི་ཡོངས་ཀྱིས་ ཐོབ་ཚུགསཔ་བཟོ་ནི་དང་ ཚོང་འབྲེལ་ངེས་བདེན་འཐབ་མི་ཚུ་གི་ ཕན་ཐབས་ལུ་དམིགས་ཏེ་ཨིན་མས། དེ་མ་ཚད་ གཞུང་གི་ཁ་ཐུག་ལས་འབད་རུང་ [... Read More]
Nov 4, 2016
༉ ད་རེས་ནངས་པར་ སློབ་གྲྭ་ཁག་གི་ ཆོས་ཚན་ལ་ལུ་ཅིག་ལུ་མ་གཏོགས་ ཆོས་ཚན་གཞན་ཚུ་ལུ་ གཞི་བཀོད་མེདཔ་ལས་ ད་ལས་ཕར་ ཆོས་ཚན་ག་རའི་དོན་ལུ་ གཞི་བཀོད་ཚུ་ བཟོ་ནི་ཨིན་པས། དེ་ཡང་ ཐིམ་ཕུག་ལུ་སྦེ་ རྒྱལ་ཡོངས་སློབ་གྲྭའི་རྩ་གཞུང་གྲོས་ཚོགས་ཀྱིས་ ཆོས་ཚན་རྩ་གཞུང་བསྐྱར་ཞིབ་འབད་བའི་སྐབས་ གྲོས་ཐག་བཅད་ཡོདཔ་ད་ དེ་ཡང་ སྲིད་བྱུས་དང་ གནས་ཚད་ ལག་ལེན་ དེ་ལས་ བརྟག་ཞིབ་བརྩིས་ཏེ་ དབྱེ་ཁག་༤ གི་ཐོག་ལུ་ཨིན་པས། ཤེས་རིག་བློན་པོ་ ནོར་བུ་དབང་ཕྱུག་གིས་ གསུངས་མིའི་ནང་ ཆོས་ཚན་ག་རའི་དོན་ལུ་ གཞི་བཀོད་དེ་ ངེས་པར་དུ་ དགོཔ་འདུག་ཟེར་ཨིནམ་ད་ གཞི་བཀོད་བཟོ་བའི་བསྒང་ལས་ མ་འོངས་པ་ལུ་ སློབ་གྲྭ་ཆུང་བ་དང་ ཆེ་བ་ཚུ་གི་བར་ན་ འབྲེལ་མཐུན་བཟོ་ཚུགས་ཟེར་ཨིན་པས། ཤེས་རིག་བློན་པོ་གིས་ ཆོས་ཚན་ལ་ལུ་ཅིག་གི་ མཐུན་རྐྱེན་ཚུ་ ཡོངས་འབྲེལ་ནང་ལས་ ཐོབ་དོ་ཡོདཔ་ལས་ ཆ་མེད་བཏང་ཡོདཔ་བཞིན་དུ་ ཆོས་ཚན་ལ་ལུ་ཅིག་ བཅུ་ཕྲག་༤ གི་ཧེ་མར་ བྲིས་ཡོད་མི་ཚུ་ ད་ལྟོའི་བར་ན་ཡང་ སློབ་ཕྲུག་ཚུ་གིས་ སློབ་སྦྱོང་འབད་བཞིན་དུ་ཡོདཔ་ལས་ ཆ་མེད་བཏང་ཡི་ཟེར་གསུངསམ་ཨིན་པས། འཛམ་གླིང་རྒྱལ་རབས་ཆོས་ཚན་གྱི་ དུས་ཚོད་རྫོགས་ཡོདཔ་ལས་ དགོཔ་མིན་འདུག་ཟེར་ཨིནམ་ད་ སློབ་ཕྲུག་ཚུ་ལུ་ དེང་སང་གི་ སློབ་སྦྱོང་འབད་ནི་ ཅ་ཆས་ཚུ་ བགོ་བཀྲམ་འབད་དེ་ སློབ་སྦྱོང་འབད་ནི་གི་ གོ་སྐབས་བྱིན་དགོ་ཟེར་ བློན་པོ་གིས་གསུངས་ཡི། [... Read More]
Nov 4, 2016
བློན་ཆེན་ཚེ་རིང་སྟོབས་རྒྱས་མཆོག་གིས་ དམ་ཆུ་དང་ ཆུ་ཁ་བར་ནའི་ ཕྲང་ལམ་བརྒྱུད་དེ་ ཞབས་སྟོང་བྱོན་པའི་བསྒང་།
༉ ཆུ་ཁ་དང་ དམ་ཆུ་བར་ནའི་ ཀི་ལོ་མི་ཊར་༢༩.༢ འབད་མི་ ཕྲང་ལམ་དེ་ ད་ལྟོ་ སེལ་བའི་བསྒང་ཡོདཔ་བཞིན་དུ་ སྤྱི་ལོ་༢༠༡༧ ཟླཝ་༦ པའི་ནང་ སེལ་ཚུགས་ཟེར་ དཱན་ཏག་ལས་འགུལ་གྱིས་ བློན་ཆེན་ཚེ་རིང་སྟོབས་རྒྱས་མཆོག་ལུ་ ཁས་བླངས་འབད་ཡི། བློན་ཆེན་མཆོག་གིས་ སྤྱི་ཟླ་༡༡ པའི་ཚེས་༢ ལུ་ བསམ་རྩེ་ལུ་ རྒེད་འོག་ལྟ་སྐོར་ནང་ བྱོན་པའི་ཞོར་ཁར་ ཆུ་ཁ་གློག་མེ་འཕྲུལ་ཁང་གི་ ཆུ་བྱག་ལས་ ཆུ་ཁའི་ཐེག་མཆོག་ཟམ་ཚུན་ ཞབས་སྟོང་བྱོན་ཐོག་ལས་ གཟིགས་ཞིབ་འབད་ཡོདཔ་བཞིན་དུ་ དཱན་ཏག་ལས་འགུལ་གྱི་ འགོ་དཔོན་ཚུ་གིས་ སང་ཕོད་ སྤྱི་ཟླ་༦ པའི་ནང་ འགོ་འབྱེད་འབད་ཚུགས་ཟེར་བའི་ ཁས་བླངས་འབད་དེས་ཟེར་ བློན་ཆེན་གྱིས་ གསུངས་ཡི། བློན་ཆེན་མཆོག་གིས་ ཕྲང་ལམ་གཟིགས་ཞིབ་འབདཝ་དང་འབྲེལ་ ལཱ་གི་གྲུབ་འབྲས་བྱུང་མི་ལུ་བརྟེན་ ལས་མི་ཚུ་ལུ་ བཀའ་དྲིན་དགའ་ཚོར་ བཤད་ཡོདཔ་ད་ ལས་མི་ཚུ་གིས་ཡང་ ལཱ་རྩ་འགེངས་ཏེ་ འབད་ནུག་ཟེར་ཨིན་པས། ཁོ་གིས་འབད་བ་ཅིན་ ཁོ་ར་ ངོ་རྐྱང་སྦེ་ ས་ཁོངས་དེ་ནང་ སོང་ཞིནམ་ལས་ གཟིགས་ཞིབ་འབད་མི་དེ་ཡང་ ལམ་སེལ་བའི་སྐབས་ དཀའ་ངལ་ཚུ་ ག་ཅི་ར་ ཡོདཔ་ཨིན་ན་དང་ གཞུང་གི་ཧོངས་ལས་ ལས་འགུལ་དེ་ལུ་ རྒྱབ་སྐྱོར་ཚུ་ ག་ཅི་འབད་དགོཔ་འདུག་ག་ བལྟ་བར་འོང་ཡི་ཟེར་ཨིན་པས། [... Read More]
Nov 3, 2016
༉ མི་དབང་མངའ་བདག་རིན་པོ་ཆེ་མཆོག་གིས་ བདུན་ཕྲག་༢ ལྷགཔ་ཅིག་གི་རིང་ ཞབས་སྟོང་སྦེ་ རྒྱལ་ཁབ་ཀྱི་ ས་ཁ་མཐོ་སའི་ ལཱ་ཁག་ཅན་གྱི་ས་གནས་ཚུ་ནང་ གཟིགས་སྐོར་གནང་པའི་ཤུལ་ལས་ སྤྱི་ཟླ་༡༡ པའི་ཚེས་༡ ལུ་ སྲས་ཕུག་ལུ་ ཕེབས་གནང་ཡོདཔ་ཨིན་པས། སྲས་ཕུག་སྦས་ཆུ་དགོན་པའི་ཐང་ནང་སྦེ་ མི་དབང་མཆོག་ལུ་ ཕེབས་བསུ་ཞུ་ནིའི་དོན་ལས་ མི་སེར་༡,༠༠༠ ལྷགཔ་ཅིག་ འཛོམས་ཡོདཔ་བཞིན་དུ་ མི་དབང་མཆོག་གིས་ ས་གནས་ཀྱི་ མི་ཚུ་དང་གཅིག་ཁར་ ཁྲི་མངའ་གསོལ་གྱི་ཉིནམ་ བརྩི་སྲུང་ཞུ་ཡོདཔ་ཨིན་པས། མི་དབང་མཆོག་གིས་ ལུང་ནག་ནང་ལུ་ ཀི་ལོ་མི་ཊར་༢༥༤ ཞབས་སྟོང་སྦེ་བྱོན་མི་དེ་ རེས་གཟའ་ཉི་མ་ལུ་ ཐཱན་ཟ་ལས་ འགོ་བཙུགས་གནང་ཡོདཔ་ད་ རྒྱལ་ཁབ་ཀྱི་ ལ་མཐོ་ཤོས་ཅིག་ཨིན་པའི་ མི་ཊར་༥,༢༩༠ འབད་མི་ རིན་ཆེན་ཟེ་ལ་བརྒྱུད་དེ་ ཆིབས་སྐྱོད་གནང་ཡོདཔ་བཞིན་དུ་ སྤྱི་ཟླ་༡༠ པའི་ཚེས་༣༡ ལུ་ གཏེར་སྟོན་པདྨ་གླིང་པ་གིས་ གཏེར་མང་རབས་ཅིག་བཞེས་མི་ ཡུམ་མཚོ་ལུ་ གུང་ཞག་བཞུགས་གནང་ཡོདཔ་ཨིན་པས། སྤྱི་ཟླ་༡༡ པའི་ཚེས་༡ ལུ་ མི་དབང་མཆོག་ སྲས་ཕུག་ལུ་ ཕེབས་གནང་ཡོདཔ་བཞིན་དུ་ དབང་འདུས་རྫོང་ཁག་གི་ འགོ་དཔོན་དང་ མི་སེར་གྱི་ངོ་ཚབ་ སློབ་ཕྲུག་དང་ ཉེ་འདབས་གཡུས་ཚན་གྱི་ མི་སེར་ཚུ་གིས་ ཕེབས་བསུ་ཞུ་བར་ བཅར་ཡོདཔ་བཞིན་དུ་ མི་དབང་མཆོག་གིས་ [... Read More]
Nov 3, 2016
ད་རུང་ འབྲུག་པཱན་ཇབ་རྒྱལ་ཡོངས་དངུལ་ཁང་དང་ ཉེས་ལས་འཐབ་མི་ གཙོ་ཅན་༢ ཀྱིས་ དངུལ་ཀྲམ་ས་ཡ་༦༠.༥༧༨ གཞུང་རྩིས་ནང་ བཙུགས་བཅུག་དགོ་པའི་ ཞུ་བ་འབད་ནུག། ༉ ཐིམ་ཕུག་ལུ་ཡོད་མི་ འབྲུག་པཱན་ཇབ་རྒྱལ་ཡོངས་དངུལ་ཁང་བརྒྱུད་དེ་ རྒྱ་གར་གྱི་ཏི་རུ་ རུ་པི་ས་ཡ་༦༡.༣༦༩ ཚུལ་མིན་གྱི་སྒོ་ལས་ རྒྱ་གར་ལུ་ ཕྱིར་གཏོང་འབད་བའི་ འབྲེལ་གནད་ནང་ ཉེས་ལས་འཐབ་མི་ གཙོ་ཅན་༣ ལུ་ རྩོད་དཔོན་ཡོངས་ཁྱབ་ཡིག་ཚང་གིས་ ཡིག་ཆ་རྫུས་བཟོ་དང་སྐྱོན་ཞུགས་ ནང་གསུག་སྤྲོད་ལེན་ དེ་ལས་ ཉེས་ལས་ནང་ བཅའ་མར་གཏོགས་པའི་ ཉེས་འཛུགས་ཐོག་ རྫོང་ཁག་ཁྲིམས་ཀྱི་འདུན་སར་ ཉེས་རྩོད་ཀྱི་ བཤེར་ཡིག་བཙུགས་ནུག། དེ་ཡང་ སྤྱི་ཟླ་༡༠ པའི་ཚེས་༢༥ ལུ་ ཐིམ་ཕུག་རྫོང་ཁག་ཁྲིམས་འདུན་ལུ་ ཉེས་རྩོད་བཤེར་ཡིག་ཁག་༢ ཕུལ་མི་དེ་ནང་ འབྲུག་པི་ཨེན་བི་དངུལ་ཁང་གི་ བཀོད་ཁྱབ་གོངམ་བགྲེསཔ་ ཀུན་ལེགས་དཔལ་འབྱོར་དང་ རྒྱ་གར་ཇའི་སྒང་ལས་ ཚོད་བསྲེ་བཀྲམ་སྤེལ་བ་ པ་ར་མོཌ་ ཀུ་མར་ཤཱ་༢ ཀྱིས་ གཡོ་སྒྱུ་དང་ མགུ་སྐོར་ཐོག་ལས་ འབྲུག་མི་ཚུ་གི་ ཚོང་འབྲེལ་ཆོག་ཐམ་༦ ལོག་སྤྱོད་འབད་དེ་ རྒྱ་གར་ལས་ ཚོད་བསྲེ་ནང་འདྲེན་འབད་ཡོདཔ་མ་ཚད་ མི་ངོ་སོ་སོའི་ མིང་ཐོག་ལུ་ཡོད་པའི་ དངུལ་ཁང་གི་ རྩིས་ཁྲ་ཚུ་ ལག་ལེན་འཐབ་སྟེ་ རུ་པི་ས་ཡ་ལས་བཅད་དེ་ ཐོབ་བརྗོད་བཀོད་མི་ལུ་བརྟེན་ཨིན་ཟེར་བཀོད་ནུག། [... Read More]
Nov 3, 2016
ཤེར་མུ་ཧཱུྂ་རྒེད་འོག་ལྟེ་བའི་འཁོར་ལམ་གུ་ རྩི་ནག་བཏང་པའི་བསྒང་།
༉ ཤེར་མུ་ཧཱུྂ་རྒེད་འོག་ལྟེ་བའི་འཁོར་ལམ་གུ་ རྩི་ནག་གཏང་ནིའི་ལས་འགུལ་དེ་ དུས་ཐེབས་བྱིན་མིའི་ནང་ཡང་ རྩི་ནག་གཏང་ཚར་ནི་ལུ་ དོ་འགྲན་བྱུང་དོ་ཡོདཔ་ལས་ ལས་མི་ཚུ་ འུར་བྱེལ་འཐབ་སྟེ་ ལཱ་འབད་བའི་བསྒང་ཨིན་པས། སྔ་ཚང་རྒེད་འོག་ ཡ་ལྡི་ཁྲོམ་ལས་ ཤེར་མུ་ཧཱུྂ་རྒེད་འོག་ཚུན་ ཀི་ལོ་མི་ཊར་༡༧.༥ འབད་མི་ རྩི་ནག་གཏང་ནིའི་ལས་འགུལ་དེ་ སྤྱི་ལོ་༢༠༡༥ ཟླ་༥ པའི་ནང་ མོང་སྒར་རྫོང་ཁག་ གླིང་མི་ཐང་ལུ་ཡོད་པའི་ ལུང་ཕྱོགས་ལམ་སེལ་ལས་སྡེ་གིས་ ཀུན་དགའ་བཟོ་སྐྲུན་ཁག་འབགཔ་ལུ་ རིན་བསྡུར་གྱི་ཐོག་ལས་ རྩིས་སྤྲོད་འབད་ཡོདཔ་ཨིན་པས། འཁོར་ལམ་རྩི་ནག་གཏང་ནིའི་དོན་ལུ་ དུས་ཡུན་ཟླ་ངོ་༡༨ བྱིན་མི་དེ་ སྤྱི་ལོ་༢༠༡༦ ཟླ་༡༠ པའི་ནང་ ཚང་ཡོདཔ་ཨིན་རུང་ ལམ་སེལ་ལས་སྡེ་གིས་ བྱ་སྟབས་མ་བདེ་བའི་དཀའ་ངལ་ལུ་ དཔྱད་ཞིབ་འབད་མི་སྙན་ཞུ་དང་འཁྲིལ་ ཁག་འབགཔ་ལུ་ དུས་ཡུན་ཟླཝ་༡ ཕར་ཕུད་རྐྱབ་སྟེ་ གོ་སྐབས་སྤྲོད་ཡོདཔ་བཞིན་དུ་ དུས་ཐེབས་ནང་ ལཱ་མཇུག་བསྡུ་དགོཔ་ཨིན་པས། ས་གནས་དེ་ཁར་ འགོ་འདྲེན་འཐབ་མི་ ཀུན་དགའ་ཁག་འབག་གི་ འཛིན་སྐྱོང་པ་ བཙན་སྐྱོགས་རྡོ་རྗེ་གིས་ སླབ་མིའི་ནང་ ད་ལྟོ་ཚུན་ རྩི་ནག་གཏང་ནིའི་ལཱ་ བརྒྱ་༧༠ དེ་ཅིག་ མཇུག་བསྡུ་ཡོད་རུང་ ད་རུང་ ལཱ་ཡོངས་རྫོགས་སྦེ་ བཟོ་སྐྲུན་འབད་ཚར་ནི་ལུ་ བརྒྱ་ཆ་༣༠ ལུས་ཡོད་མི་དེ་ དུས་ཐེབས་བྱིན་མིའི་ནང་ ལཱ་མཇུག་བསྡུ་གཏང་ནི་ལུ་ ཟླཝ་ཕྱེད་ལས་མེད་ནི་དེ་གིས་ དཀའ་ངལ་སྦོམ་འདུག་ཟེར་ཨིན་པས། [... Read More]
slv_Latn dzo_Tibt dzo_Tibt slv_Latn dzo_Tibt slv_Latn dzo_Tibt dzo_Tibt slv_Latn dzo_Tibt dzo_Tibt slv_Latn dzo_Tibt slv_Latn dzo_Tibt slv_Latn bod_Tibt dzo_Tibt slv_Latn dzo_Tibt slv_Latn dzo_Tibt slv_Latn dzo_Tibt dzo_Tibt